A4-0004/99

Ψήφισμα σχετικά με την προστασία της οικογένειας και του παιδιού

Το Ευρωπαϊκό Κοινοβούλιο,

- έχοντας υπόψη την πρόταση ψηφίσματος του κ. Ribeiro και άλλων, σχετικά με την εργασία των παιδιών στην Ένωση (B4-0692/98),

- έχοντας υπόψη την πρόταση ψηφίσματος της κ. Ferrer σχετικά με την εξάλειψη της εργασίας των παιδιών στον κόσμο (B4-0800/98),

- έχοντας υπόψη το ψήφισμά του της 9ης Ιουνίου 1983, σχετικά με την οικογενειακή πολιτική της Κοινότητας, ((ΕΕ C 184 της 11.7.83, σελ. 116.))

- έχοντας υπόψη τα συμπεράσματα του Συμβουλίου των Υπουργών που είναι αρμόδιοι για θέματα οικογένειας που συνήλθε στις 29 Σεπτεμβρίου 1989 ((ΕΕ C 277 της 31.10.1989, σελ. 2)),

- έχοντας υπόψη τη σύμβαση των Ηνωμένων Εθνών της 20ής Νοεμβρίου 1989, σχετικά με τα δικαιώματα του παιδιού, που κυρώθηκε από όλα τα κράτη μέλη της Ευρωπαϊκής Ένωσης,

- έχοντας υπόψη το ψήφισμά του της 14ης Δεκεμβρίου 1994, επί τη λήξει του διεθνούς έτους της οικογένειας, ((ΕΕ C 18 της 23.1.95, σελ. 96.))

- έχοντας υπόψη την οδηγία 92/85/ΕΟΚ σχετικά με την εφαρμογή μέτρων που αποσκοπούν στην βελτίωση της ασφάλειας της υγείας των εργαζομένων εγκύων ή θηλαζουσών γυναικών που προβλέπει άδεια μητρότητας τουλάχιστον 14 συνεχών εβδομάδων και προστασία από την απόλυση λόγω της κατάστασής τους, ((ΕΕ L 348 της 28.11.92, σελ. 1))

- έχοντας υπόψη τη σύσταση 92/241/ΕΟΚ σχετικά με τη φύλαξη των παιδιών ((ΕΕ L 123 της 8.5.1992, σελ. 16)), που ενθαρρύνει την ανάπτυξη υπηρεσιών φύλαξης του παιδιού που είναι ανεπαρκείς στις περισσότερες ευρωπαϊκές χώρες,

- έχοντας υπόψη την ευρωπαϊκή στρατηγική για την παιδική ηλικία, που ενέκρινε το Συμβούλιο της Ευρώπης τον Ιανουάριο του 1996, και την ευρωπαϊκή σύμβαση σχετικά με την άσκηση των δικαιωμάτων των παιδιών, της 25ης Ιανουαρίου 1996, που διασφαλίζει ειδικά δικαιώματα στο πλαίσιο του οικογενειακού δικαίου,

- έχοντας υπόψη την οδηγία 96/34/ΕΚ σχετικά με τη συμφωνία πλαίσιο για τη γονική άδεια, που συνήφθη από την UNICE, τη CEEP και την CES ((ΕΕ L 145 της 19.6.1996, σελ. 4)) προβλέπει τη χορήγηση της άδειας αυτής στους εργαζομένους, τόσο άνδρες όσο και γυναίκες, λόγω της γέννησης ή υιοθέτησης παιδιού, ούτως ώστε να μπορούν να ασχοληθούν με το παιδί αυτό για περίοδο τουλάχιστον 3 μηνών,

- έχοντας υπόψη την οδηγία 97/81/ΕΚ σχετικά με την συμφωνία πλαίσιο για την εργασία μερικής απασχόλησης που συνήφθη από την UNICE, την CEEP και την CES ((ΕΕ L 14 της 20.1.98, σελ. 9)) και δίνει τη δυνατότητα, σε εθελοντική βάση και χωρίς διακρίσεις, καλύτερου συνδυασμού της οικογενειακής με την επαγγελματική ζωή,

- έχοντας υπόψη τη γνώμη της Οικονομικής και Κοινωνικής Επιτροπής σχετικά με την "καταπολέμηση της εκμετάλλευσης παιδιών και του σεξουαλικού τουρισμού¨, της 2ας Ιουλίου 1998 (( ΕΕ C 284 της 14.9.1998, σελ 92.)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής για τα Δικαιώματα της Γυναίκας και της Επιτροπής Δημοσίων Ελευθεριών και Εσωτερικών Υποθέσεων (A4-0004/99),

Α. λαμβάνοντας υπόψη ότι οι δημογραφικές, κοινωνιολογικές, τεχνολογικές και επιστημονικές αλλαγές, που αντιπροσωπεύουν ισχυρές τάσεις στην εξέλιξη των ευρωπαϊκών κοινωνιών μας, έχουν άμεσες επιπτώσεις στο μέλλον των συστημάτων κοινωνικής ασφάλισης, και στην αλληλεγγύη μεταξύ των γενεών, αλλά και αντίκτυπο στην εξέλιξη των οικογενειακών πολιτικών,

Β. λαμβάνοντας υπόψη ότι οι αλλαγές αυτές προκαλούν προβλήματα τα οποία έχουν, με τη σειρά τους, επιπτώσεις στην κοινωνική και ανθρώπινη εξέλιξη,

Γ. λαμβάνοντας υπόψη ότι το οικογενειακό περιβάλλον διαδραματίζει έναν από τους σημαντικότερους ρόλους στη δημιουργία και τη συνοχή των κοινωνικών δεσμών και ότι, επομένως, μπορεί να συμβάλει τα μέγιστα στην ανακοπή της διαδικασίας απομόνωσης και περιθωριοποίησης 7 ότι η συμβολή της οικογένειας στην εκπαίδευση των παιδιών και η ανάληψη της ευθύνης για τη μέριμνα των ηλικιωμένων ή ανάπηρων μελών της οικογένειας έχουν ζωτική σημασία και βοηθούν στην πρόληψη ψυχοκοινωνικών ελλείψεων,

Δ. λαμβάνοντας υπόψη ότι ο οικογενειακός τρόπος ζωής καθώς και οι συνδεόμενες με αυτόν μορφές αλληλοβοήθειας και συναισθηματικής στήριξης αποτελούν κεφαλαιώδη στοιχεία της ποιοτικής ευεξίας και ότι είναι προς το συμφέρον των κρατών και των θεσμικών οργάνων να βοηθήσουν τις οικογένειες στην άσκηση των λειτουργιών τους, προκειμένου αυτές να μην επιβαρύνονται, ούτε από οικονομικής αλλά ούτε και από κοινωνικής και κοινωνικοπολιτιστικής σκοπιάς,

Ε. λαμβάνοντας υπόψη ότι η συμφιλίωση της επαγγελματικής με την οικογενειακή ζωή αποτελεί παράγοντα ζωτικής σημασίας για μια σύγχρονη οικογενειακή πολιτική,

ΣΤ. λαμβάνοντας υπόψη τη σημασία που έχει η χάραξη πολιτικής για την πόλη, και το αστικό περιβάλλον προσαρμοσμένης στις ανάγκες της οικογένειας, ιδίως όσον αφορά την κατοικία, την υποδομή και τη χωροθέτηση χώρων αναψυχής και υποδομών υποδοχής της πρώτης παιδικής ηλικίας, καθώς επίσης και την εγκατάσταση των υπηρεσιών που ανταποκρίνονται στις ανάγκες της καθημερινής ζωής των οικογενειών σε οικιστικές περιοχές,

Ζ. έχοντας υπόψη ότι η κοινωνία θα πρέπει να δίδει ιδιαίτερη προσοχή στα παιδιά και τους νέους που μεγαλώνουν στην ύπαιθρο, ώστε να μην απειλούνται με απομόνωση αλλά να τους δίδεται η δυνατότητα ενσωμάτωσης σε κοινωνικές ομάδες,

Η. λαμβάνοντας υπόψη ότι οι ετήσιες εκθέσεις του Ευρωπαϊκού Παρατηρητηρίου έχουν δεόντως επισημάνει τα κοινά προβλήματα των κρατών μελών, ιδίως όσον αφορά τα οικογενειακά εισοδήματα, την προστασία της παιδικής ηλικίας και την αλληλεγγύη μεταξύ των γενεών,

Θ. λαμβάνοντας υπόψη ότι η έννοια της κοινωνικής συνοχής αποκτά μιά νέα διάσταση εντός της οικογένειας και στις σχέσεις μεταξύ των γενεών,

Ι. εκφράζοντας την ανησυχία του για τις οικονομικές, κοινωνικές και πολιτιστικές επιπτώσεις της δημογραφικής γήρανσης της Ευρώπης και την ανάγκη να διατηρηθεί και να προωθηθεί η κοινωνική αυτή συνοχή,

ΙΑ. εκφράζοντας την ανησυχία του για την κατάσταση φτώχειας που πλήττει εκατομμύρια παιδιά στην Ευρωπαϊκή Ένωση,

ΙΒ. εκφράζοντας την ανησυχία του για το γεγονός ότι τα παιδιά, συμπεριλαμβανομένων και αυτών της Ευρωπαϊκής Ένωσης, πέφτουν θύματα εκμετάλλευσης, απαγωγών, κακομεταχείρισης, εξώθησης στην πορνεία ή πράξεων παιδεραστίας,

ΙΓ. εκφράζοντας την ανησυχία του για το γεγονός ότι αυξάνει συνεχώς ο αριθμός των αδικημάτων που διαπράττονται από δράστες όλο και νεαρότερης ηλικίας,

ΙΔ. θορυβημένο από την τρομακτική εξάπλωση του φαινομένου της σεξουαλικής εμπορίας παιδιών, ιδιαίτερα με την βοήθεια των σύγχρονων μέσων επικοινωνίας,

ΙΕ. εκτιμώντας ότι τα κράτη μέλη πρέπει να αναγνωρίσουν και να διασφαλίσουν με συγκεκριμένο τρόπο τα δικαιώματα του παιδιού που προβλέπονται στη Σύμβαση των Ηνωμένων Εθνών, η οποία έχει εγκριθεί ήδη προ 9 ετών και να εξασφαλίσουν τη σωματική, ηθική και υλική προστασία τους,

ΙΣΤ. επισημαίνοντας ότι η οικογένεια εξακολουθεί να έχει για τους νέους αξία που την τοποθετεί στην πρώτη σειρά των προτιμήσεών τους,

1. κρίνει σκόπιμο να χαραχθούν κατευθυντήριες γραμμές για μία ολοκληρωμένη οικογενειακή πολιτική, που θα λαμβάνει υπόψη την ποικιλία των οικογενειακών προτύπων, θα υπερβαίνει την αυστηρά οικονομική προσέγγιση των πολιτικών στον τομέα των παροχών και θα συνεκτιμά την προαγωγή της ισότητας των ευκαιριών μεταξύ ανδρών και γυναικών 7

2. προσδοκά να υπάρξουν πρωτοβουλίες εκ μέρους των κρατών μελών ώστε οι πατέρες να συμμετέχουν ακόμη περισσότερο στην ανατροφή των παιδιών[semigr ]

3. ζητεί από τα κράτη μέλη να εφαρμόσουν ειδικές πολιτικές για την οικογένεια που θα προστατεύουν και θα στηρίζουν οικονομικά την οικογένεια στην εκπαιδευτική και κοινωνική αποστολή της, καθώς και την αλληλεγγύη μεταξύ των γενεών[semigr ] ζητεί, επίσης, από τα κράτη μέλη -λαμβάνοντας υπόψη την ποικιλία που υφίσταται στις μορφές οικογενειών- να συνεκτιμούν, κατά την άσκηση της πολιτικής τους, τις ανάγκες των οικογενειών, π.χ. συντονίζοντας καλύτερα την εργασία με τον ελεύθερο χρόνο, ενισχύοντας την αλληλεγγύη μεταξύ των γενεών και εκσυγχρονίζοντας έτσι την κοινωνική προστασία, ώστε να μπορέσει να επικεντρωθεί περισσότερο στις νέες ανάγκες της κοινωνίας[semigr ]

4. επιθυμεί, η κατάσταση των μονογονικών οικογενειών, ο αριθμός των οποίων αυξάνεται, να αποτελέσει αντικείμενο ειδικών μέτρων[semigr ] ζητεί να ληφθούν ειδικά μέτρα για την εξασφάλιση αξιοπρεπούς εισοδήματος, κοινωνικής προστασίας και υποδοχής των παιδιών[semigr ]

5. ζητεί να χαραχθεί συνεκτική και συντονισμένη οικογενειακή πολιτική, η οποία θα θέτει το παιδί στον πυρήνα του ευρωπαϊκού προβληματισμού, θα αναγνωρίζει τα δικαιώματά του και θα ανταποκρίνεται στις θεμελιώδεις ανάγκες του 7

6. ζητεί, κατά συνέπεια, όλες οι προτάσεις κοινοτικών πράξεων να συνοδεύονται από δελτίο οικογενειακής επίπτωσης από άποψη ευημερίας των παιδιών 7 υπενθυμίζει το ψήφισμά του για την εκπόνηση έκθεσης ανά διετία με θέμα τη φτώχεια, η οποία θα περιλαμβάνει επίσης στοιχεία για την κατάσταση όσον αφορά τα παιδιά στην ΕΕ[semigr ]

7. ζητεί να συγκληθεί έκτακτο Ευρωπαϊκό Συμβούλιο προκειμένου να διενεργηθεί κατεπειγόντως πραγματική συζήτηση όσον αφορά τις επιπτώσεις της δημογραφικής και οικογενειακής πολιτικής, καθώς και για το θέμα της προστασίας της παιδικής ηλικίας στα διάφορα κράτη μέλη 7

8. επιμένει ότι θα πρέπει να συνέρχεται μία φορά κάθε έτος ειδικό συμβούλιο υπουργών αρμοδίων για θέματα οικογένειας και παιδικής ηλικίας, ή ένα τμήμα της ημερήσιας διάταξης του Συμβουλίου Υπουργών Κοινωνικών Υποθέσεων να αφιερώνεται στην παρακολούθηση των θεμάτων αυτών μία φορά το εξάμηνο 7

9. υποστηρίζει την ιδέα που έχει διατυπωθεί στο πλαίσιο της Ευρωπαϊκής Επιτροπής για την καθιέρωση μίας ειδικά καθορισμένης μονάδας που θα ασχολείται αποκλειστικά με τα οικογενειακά θέματα και τα θέματα προστασίας της παιδικής ηλικίας και θα λειτουργεί σε συνεχή επαφή με το Ευρωπαϊκό Κοινοβούλιο, τις οικογενειακές οργανώσεις και τις οργανώσεις προστασίας της παιδικής ηλικίας και την Ευρωπόλ 7 ζητεί επιτακτικά την επανενεργοποίηση της διυπηρεσιακής ομάδας στους κόλπους της Ευρωπαϊκής Επιτροπής για τα θέματα που αφορούν την παιδική ηλικία[semigr ]

10. καλεί την Επιτροπή να διοργανώσει το προσεχές έτος, σε συνεργασία με το Ευρωπαϊκό Κοινοβούλιο, τις ΜΚΟ και το Συμβούλιο της Ευρώπης διάσκεψη σχετικά με την κατάσταση των παιδιών στην Ευρωπαϊκή Ένωση[semigr ]

11. υποστηρίζει τη θέσπιση κατευθυντήριων γραμμών δράσης για την παιδική ηλικία, που θα διαμορφωθούν σε συνεργασία με τους κυβερνητικούς εταίρους, τις οικογενειακές οργανώσεις και τις οργανώσεις αλληλεγγύης που εργάζονται άμεσα ή έμμεσα για την καλύτερη κοινωνική ένταξη του παιδιού στην Ευρώπη 7

12. ζητεί να ενισχυθούν η δομή και ο ρόλος του Ευρωπαϊκού Παρατηρητηρίου των εθνικών οικογενειακών πολιτικών, που επί του παρόντος λειτουργεί υπό την αιγίδα της ΓΔ V της Επιτροπής, να του υποβάλει ετήσια έκθεση, να καταρτίσει κατάλογο των νομοθετημάτων και των πολιτικών που αφορούν τα παιδιά στα διάφορα κράτη μέλη και να διασφαλίζει την παρακολούθηση και την αξιολόγηση των κατευθυντήριων γραμμών δράσης για την παιδική ηλικία 7

13. υποστηρίζει πως, για την καταπολέμηση της παιδικής και μητρικής θνησιμότητας, είναι απαραίτητο να συσταθεί ένα ευρωπαϊκό δίκτυο επιδημιολογίας και της περιγεννητικής, που θα αποτελείται από τις περιφερειακές μονάδες περιγεννητικής μέριμνας σε επίπεδο κάθε χώρας, και να δημιουργηθεί μία κοινή τράπεζα δεδομένων σε ευρωπαϊκή κλίμακα, για την περιγεννητική, τόσο όσον αφορά τον τομέα της υγιεινής όσο και τον τομέα της πρόληψης κληρονομικών ψυχοκοινωνικών δυσλειτουργιών[semigr ]

14. επιμένει ότι, για να διευκολυνθεί η συμφιλίωση της οικογενειακής με την κοινωνική ζωή, πρέπει να προωθηθεί η ταχεία εφαρμογή των οδηγιών που έχουν εγκριθεί στον τομέα αυτό και να διενεργείται συνεχής αξιολόγηση, όπως επισημαίνει και η Επιτροπή στις κατευθυντήριες γραμμές του 1999 για την απασχόληση 7

15. ελπίζει ότι η προαναφερθείσα σύσταση του Συμβουλίου σχετικά με τη φύλαξη των παιδιών θα συγκεκριμενοποιηθεί υπό μορφή οδηγίας 7 ζητεί από τα κράτη μέλη να συμμορφωθούν με τη σύσταση αυτή στόχος της οποίας είναι να ενθαρρυνθούν προοδευτικά πρωτοβουλίες που θα βοηθήσουν άνδρες και γυναίκες να συμβιβάσουν τις ευθύνες τους για την εργασία, την οικογένεια και την ανατροφή των τέκνων τους[semigr ]

16. ζητεί από την Επιτροπή να προχωρήσει στη δημοσιοποίηση των θετικών πρακτικών που υλοποιούνται στα διάφορα κράτη μέλη όσον αφορά την υποδοχή των παιδιών, τις συγκεκριμένες παροχές για τους τρόπους φύλαξής τους, την επανενσωμάτωση των ατόμων της τρίτης ηλικίας στην κοινωνική ζωή και την αξιοποίηση των ικανοτήτων τους προς όφελος των παιδιών, την ασφάλεια των δημόσιων χώρων και την προσαρμογή των δημόσιων μεταφορών στις ανάγκες των παιδιών και τη χωροθέτηση χώρων πολιτιστικών ανταλλαγών 7

17. ζητεί από την Επιτροπή, τα κράτη μέλη και τις περιφερειακές και τοπικές αρχές να υποστηρίξουν οικονομικά τη δημιουργία σχολείων για γονείς, επικουρικές σχολικές οργανώσεις που θα δίνουν δυνατότητες για καλύτερη ενσωμάτωση της παιδικής ηλικίας στην κοινωνική ζωή, για συνεργασία αμφότερων των γονέων στη μέριμνα και την ανατροφή των παιδιών μέσα στην οικογένεια, καθώς και να διασφαλίζουν ότι θα παρέχονται δυνατότητες για τα παιδιά και τους νέους της υπαίθρου[semigr ]

18. ζητεί από τα κράτη μέλη μια δυναμική πολιτική για τα παιδιά και τους εφήβους που θα προβλέπει ενδεδειγμένες υπηρεσίες, τόσο κοινωνικές όσο και εκπαιδευτικές, θα στηρίζει τη δημιουργία κέντρων νεολαίας και θα ενθαρρύνει μια σχολική και επαγγελματική εκπαίδευση η οποία θα επιτρέπει την ενσωμάτωση των εφήβων στην κοινωνία[semigr ]

19. ενθαρρύνει τα κράτη μέλη να καθιερώσουν, λαμβάνοντας υπόψη τις παραδόσεις τους και τα κοινωνικά τους πρότυπα, τον θεσμό του διαμεσολαβητή για παιδιά, ο οποίος θα είναι επιφορτισμένος να διευθετεί φιλικά τις διενέξεις στις οποίες εμπλέκονται νέοι ηλικίας κάτω των 18 ετών[semigr ]

20. διαπιστώνει ότι, δυστυχώς, κρούσματα κακομεταχειρίσεων παρατηρούνται συχνά σε αποσταθεροποιημένα οικογενειακά πλαίσια και καλεί τα κράτη μέλη να αναλάβουν εκστρατείες ενημέρωσης και ευαισθητοποίησης της κοινής γνώμης για όλα τα προβλήματα που αφορούν τα παιδιά, για να σπάσουν «τον νόμο της σιωπής» που πολύ συχνά περιβάλλει αυτά τα σκανδαλώδη φαινόμενα[semigr ] ζητεί οι οικογένειες «κινδύνου», είτε αυτός ο κίνδυνος είναι οικονομικός είτε κοινωνικός, να υποστηριχθούν με τις ενδεδειγμένες πολιτικές, επίσης δε οι ειδικευμένοι φορείς και ΜΚΟ να διεξαγάγουν εκστρατείες ευαισθητοποίησης του πληθυσμού επί των θεμάτων αυτών[semigr ]

21. ζητεί, για την αποτροπή της κακομεταχείρισης και των βιαιοπραγιών στις οποίες τα εμπλεκόμενα θύματα είναι παιδιά, τη δημιουργία ενός ευρωπαϊκού κέντρου για παιδιά σε κίνδυνο, που θα έχει ως αποστολή την προαγωγή της ανταλλαγής εμπειριών και γνώσεων μεταξύ των οργανώσεων και ενώσεων που δραστηριοποιούνται στον τομέα της παιδικής ηλικίας, θα διαθέτει ευρωπαϊκό αρχείο των αγνοουμένων παιδιών και των δραστών απαγωγής που έχουν καταδικαστεί, το οποίο θα καταρτίζεται σε συνεργασία με τις εθνικές αστυνομικές και δικαστικές αρχές και την Ευρωπόλ 7

22. καλεί τα κράτη μέλη να εναρμονίσουν σε υψηλό επίπεδο και να καταστήσουν αυστηρότερες τις νομοθεσίες τους όσον αφορά την πρόληψη και την προστασία της παιδικής ηλικίας, συμπεριλαμβανομένων και των κατασταλτικών μέτρων σε βάρος των δραστών βιαιοπραγιών και κακομεταχείρισης παιδιών 7

23. συνιστά, λοιπόν, επειγόντως την προαγωγή της δημιουργίας υπηρεσιών, ιδρυμάτων ή τηλεφωνικών υπηρεσιών που θα έχουν ως σκοπό να παρέχουν βοήθεια στα θύματα βίαιων οικογενειακών καταστάσεων και ζητεί να δημιουργηθούν, στο πλαίσιο των κρατών μελών, πολυδύναμες διαρθρώσεις (απαρτιζόμενες από γιατρούς, δικαστές, κοινωνικούς λειτουργούς, διαδασκάλους, συλλόγους γονέων και εκκλησίες) για την αντιμετώπιση των προβλημάτων αυτών, καθώς και αποτελεσματικοί φορείς βοήθειας για τα παιδιά που υφίστανται οικογενειακή βία ή παρίστανται σε βίαια οικογενειακά επεισόδια[semigr ]

24. υπογραμμίζει την ανάγκη να καταρτιστεί, με αφετηρία τον τρέχοντα προβληματισμό όσον αφορά τον ευρωπαϊκό δικαστικό χώρο, ένα συντονισμένο μέσον μεταξύ των κρατών μελών στον τομέα του οικογενειακού δικαίου, προκειμένου να μην περιέρχονται σε δυσμενή θέση τα παιδιά σε περίπτωση διαζυγίου γονέων διαφορετικής ιθαγένειας[semigr ]

25. ζητεί, για την αντιμετώπιση της σεξουαλικής εκμετάλλευσης και της πορνείας παιδιών, την εναρμόνιση των νομοθεσιών σχετικά με την παιδική πορνογραφία, τη θέσπιση κανόνων ετεροδικίας που θα επιτρέπουν τη δίωξη και την επιβολή ποινών σε άτομα που έχουν διαπράξει αδικήματα σεξουαλικής φύσεως εκτός του πεδίου δικαιοδοσίας της χώρας τους και τη θέσπιση αποτελεσματικών νομοθετικών ρυθμίσεων με διεθνή ισχύ, για την αναχαίτιση της ανάπτυξης του σεξουαλικού τουρισμού 7

26. ζητεί από την Επιτροπή να δημοσιοποιήσει τον απολογισμό της εφαρμογής της οδηγίας 94/33 του Συμβουλίου, σχετικά με την προστασία των νέων στην εργασία ((ΕΕ L 216 της 20.8.1994, σελ. 12)) 7 ζητεί να ληφθούν συγκεκριμένα μέτρα για την καταπολέμηση της εκμετάλλευσης των παιδιών στον κόσμο να δίδεται προτίμηση στις χώρες που σέβονται τις διεθνείς συμβάσεις και να διασφαλίζεται η προώθηση σήμανσης που θα εγγυάται τις εν λόγω ρήτρες 7

27. ζητεί να δοθεί η δυνατότητα στην Ευρωπόλ να εντοπίζει και να καταπολεμά δίκτυα εγκληματικότητας που συνδέονται με το εμπόριο και τη σεξουαλική κακοποίηση παιδιών και να χρησιμοποιηθεί το σύστημα πληροφορικής του Σένγκεν (SIS) για την ανταλλαγή των πληροφοριών[semigr ]

28. ζητεί από τα κράτη μέλη, κατ' αναλογίαν με τις διατάξεις της οδηγίας 89/552/ΕΟΚ, που τροποποιήθηκε από την οδηγία 97/36/ΕΚ, άρθρο 22 («Τηλεόραση χωρίς σύνορα») ((ΕΕ L 202 της 30.6.1997 σελ. 60)) να προβούν σε νομοθετικές ρυθμίσεις για να μην αντιμετωπίζουν τα παιδιά, στα μέσα μαζικής ενημέρωσης, συμπεριλαμβανομένων των νέων τεχνολογιών της πληροφορίας, καταστάσεις που θέτουν σε κίνδυνο τη σωματική, πνευματική ή ψυχική τους υγεία, ιδίως πορνογραφικές σκηνές ή εικόνες περιττής βίας[semigr ]

29. αναθέτει στον Πρόεδρο του να διαβιβάσει το παρόν ψήφισμα στο Συμβούλιο, την Επιτροπή και τα εθνικά κοινοβούλια των κρατών μελών.